การปราบปรามการลักลอบค้ามนุษย์ ของประเทศต่างๆ ในเอเชีย
เจ้าหน้าที่ตำรวจจากประเทศต่างๆ ในเอเชียที่มาประชุมกันที่ออสเตรเลีย ตัดสินใจที่จะให้มีการปฏิบัติการร่วม ซึ่งเป็นเรื่องที่ไม่เคยทำกันมาก่
ผู้เชี่ยวชาญด้านการบังคับการณ์ให้เป็นไปตามกฎหมายกล่าวว่า การลักลอบค้าหญิงสาวๆเพื่อนำไปบังคับให้ค้าประเวณีนั้น ดำเนินการอย่างเป็นกลุ่มเป็นก้อน มากกว่าที่เคยคิดกันไว้แต่แรก เจ้าหน้าผู้รักษากฎหมายของออสเตรเลีย จีนอินโดนีเซียและของประเทศอื่นๆ ในเอเชียตกลงกันว่าจะเพิ่มความเพียรพยายามด้านการปราบปรามการลักลอบค้ามนุษย์ ผู้เชี่ยวชาญกล่าวว่า ผู้ที่ตกเป็นเหยื่อของการลักลอบค้ามนุษย์จำนวนมากเป็นผู้ที่โดนบังคับให้เป็นหญิงบริการ เจ้าหน้าที่ฝ่ายการรักษาความมั่นคง ที่มาประชุมที่นครซิดนีย์ตกลงให้มีการร่วมกันสืบสวนเพื่อแก้ปัญหาการลักลอบค้ามนุษย์อันร้ายกาจนี้ ผู้บัญชาการตำรวจสหพันธ์ออสเตรเลีย แรมซีจับเบอร์เชื่อว่าแก๊งอาชญากรที่ทำงานกันอย่างมีเครือข่าย เป็นพวกที่ทำการลักลอบค้ามนุษย์เพื่อนำไปบังคับให้ค้าประเวณีนี้เป็นส่วนใหญ่เขาหวังว่าเจตนารมณ์ใหม่ที่จะให้ร่วมมือกัน ในภาคพื้นจะทำให้สถานการณ์ดีขึ้น เขากล่าวไว้ตอนนี้ว่า "การนำข่าวกรองทั้งหมดมารวมเข้าด้วยกันจะทำให้เราสามารถระบุตัวผู้จัดการหรือผู้ที่ช่วยอำนวยความสะดวก ซึ่งเป็นที่รูจักกันในหมู่ผู้ที่ตกเป็นเหยื่อของการลักลอบค้ามนุษย์แบบต่างๆนาๆ ถ้าฝ่ายมาเลเชีย ฝ่ายไทยต่างคนต่างทำงานไปตามลำพังพวกเขาอาจจะไม่มีวันได้มองเห็นข้อเท็จจริงที่ว่ามีคนคอยวิ่งเต้นจัดการอยู่เบื้องหลังกลุ่มอาชญากร ที่ทำงานกันแบบเป็นเครือข่ายนี้คนหนึ่งหรือสองคน" มีการส่งตำรวจออสเตรเลียไปประจำอยู่ทั่วเอเชีย และจะเพิ่มพูนการติดต่อประสานงานกับเจ้าหน้าที่ผู้รักษากฎหมายของบรรดาประเทศเพื่อนบ้านของออสเตรเลีย ไม่มีข้อมูลข่าวสารที่เชื่อถือได้ เกี่ยวกับจำนวนผู้ที่ตกเป็นเหยื่อของพวกค้ามนุษย์ในออสเตรเลียในแต่ละปีตามการกะประมาณ ผู้ที่ตกเป็นเหยื่อมีจำนวนราวๆ หนึ่งพันราย ทางการออสเตรเลีย ดำเนินการสืบสวนเกี่ยวกับเรื่องที่สงสัยว่า จะเป็นการลักลอบค้ามนุษย์นี้สองร้อยเจ็ดสิบกว่ารายตั้งแต่ปีพุทธศักราช2547เป็นต้นมาและราวเก้าสิบเปอร์เซ็นต์เป็นเรื่องเกี่ยวกับการบังคับคนให้ค้าประเวณี นักกิจกรรมด้านสิทธิมนุษยชนกล่าวว่า ผู้ที่ตกเป็นหยื่อจำนวนมากโดนหลอกหรือถูกบังคับให้เดินทางมาออสเตรเลียเพื่อมาทำงานเป็นผู้รับใช้ตามบ้าน ทำงานตามฟาร์มหรืองานที่ไม่ต้องใช้ทักษะหลายต่อหลายรายนั้นตกเป็นเหยื่อเพราะเหตุที่เป็นหนี้เป็นสินแก๊งอาชญากรอยู่เป็นจำนวนมหาศาล